Source: https://www.luju.ro/culise/vorbe-de-fumoar/vorbe-de-fumoar-16-01-2019-ipocrizia-opozitiei-a-iesit-la-suprafata
Timestamp: 2019-02-20 21:11:54+00:00

Document:
Miercuri, 16 ianuarie 2019 18:11 | Scris de L.J. | | |
* Opozitia continua sa se isterizeze cum ca – vai de noi! – criminalul din Medias a iesit din puscarie mai devreme ca urmare a recursului compensatoriu. Luni, 14 ianuarie 2019, Lumea Justitiei a prezentat explicatiile amanuntite ale avocatului Adrian Toni Neacsu, care a demontat punct cu punct aceasta minciuna (click aici pentru a citi). Miercuri, in schimb, s-a vazut ca gogoasa PNL-USR-Iohannis-#rezist are un strat gros de ipocrizie. Nu de alta, dar fix Partidul National Liberal si Uniunea Salvati Romania – care acum se dau de ceasul mortii pe tema recursului compensatoriu – n-au avut nicio greata sa voteze in corpore proiectul respectiv in sedinta de plen a Senatului de pe 13 martie 2017: 21 de PNL-isti si 11 USR-isti din tot atatia prezenti (click aici pentru a citi).
De altfel, exista si o marturie video a elanului cu care liderii de grup Alina Gorghiu (PNL) si Vlad Alexandrescu (USR) au laudat proiectul initiat de fosta ministresa a Justitiei Raluca Pruna. Filmarea de mai jos a fost publicata pe Facebook miercuri, 16 ianuarie 2019, de catre deputatul PSD Liviu Plesoianu (o gasiti aici in forma completa).
Toți senatorii USR și PNL au VOTAT Legea recursului Compensatoriu
IATĂ DOVADA: TOȚI senatorii USR, PNL și PMP (mai puțin unul) au votat PENTRU Legea Recursului Compensatoriu! În ședința Senatului din data de 13 martie 2017, TOȚI cei 11 senatori USR prezenți au votat PENTRU, TOȚI cei 21 de senatori PNL prezenți au votat PENTRU și 7 senatori PMP (dintr-un total de 8 prezenți) au votat tot PENTRU! TOȚI senatorii USR prezenți în sală au votat PENTRU: ALEXANDRESCU Vlad-Tudor DINICĂ Silvia-Monica GOȚIU Remus Mihai LUNGU Dan WIENER Adrian PRESADĂ Florina-Raluca COLIBAN Allen DINU Nicoleta-Ramona FĂLCOI Nicu MARUSSI George-Nicolae DIRCĂ George-Edward TOȚI senatorii PNL prezenți în sală au votat PENTRU: DĂNĂILĂ Leon GORGHIU Alina-Ştefania CHIȚAC Vergil ŞOPTICĂ Costel STÂNGĂ George-Cătălin MIREA Siminica ZAMFIR Daniel-Cătălin CHIRTEŞ Ioan-Cristian ŢAPU NAZARE Eugen PEREŞ Alexandru SCÂNTEI Laura-Iuliana PAULIUC Nicoleta POPA Ion BULACU Romulus CADARIU Constantin-Daniel OPREA Mario-Ovidiu CARACOTA Iancu TOMA Cătălin Dumitru CAZAN Mircea-Vasile POPA Cornel NICOARĂ Marius-Petre 7 din 8 senatori PMP prezenți în sală au votat PENTRU: BĂDULESCU Dorin-Valeriu IONAȘCU Gabi COVACIU Severica-Rodica GANEA Ion LUNGU Vasile-Cristian TALPOȘ Ioan-Iustin BĂSESCU Traian USR a SALUTAT în plenul Senatului Legea recursului compensatoriu! Domnul Vlad-Tudor Alexandrescu (senator USR): "Uniunea „Salvaţi România” salută acest proiect de lege pentru adoptarea unor măsuri compensatorii către nişte deţinuţi care nu beneficiază de condiţii proprii de detenţie. Aş vrea să reamintesc că este un proiect de lege înaintat de Ministerul Justiţiei, sub ministeriatul doamnei Raluca Prună. Uniunea „Salvaţi România” va vota în favoarea, în sprijinul adoptării acestui proiect legislativ." PNL nu doar a SUSȚINUT în plenul Senatului Legea recursului compensatoriu, dar a cerut urgentarea adoptării de măsuri legislative în favoarea unor măsuri alternative față de condamnarea la închisoare! Doamna Alina-Ştefania Gorghiu: "Deci rămâne o problemă structurală, însă acest proiect de lege, să spunem că face jumătate de pas în faţă şi am speranţa că celelalte proiecte care sunt deja în procedură parlamentară vor întâmpina sau vor fi întâmpinate cu aceeaşi deschidere din partea majorităţii parlamentare, pentru că eu una, dacă aş fi acum în majoritatea parlamentară, m-aş gândi cum să aduc mai repede pe masa plenului proiectul legat de măsurile alternative pentru condamnarea în închisoare. Vă mulţumesc şi vă asigur că PNL va susţine acest proiect de lege!"
Publicată de Liviu Plesoianu pe Miercuri, 16 ianuarie 2019
„Uniunea Salvati Romania saluta acest proiect de lege pentru adoptarea unor masuri compensatorii catre niste detinuti care nu beneficiaza de conditii proprii de detentie. As vrea sa reamintesc ca este un proiect de lege inaintat de Ministerul Justitiei, sub ministeriatul doamnei Raluca Pruna”.
„Deci ramane o problema structurala, insa acest proiect de lege sa spunem ca face jumatate de pas in fata si am speranta ca celelalte proiecte care sunt deja in procedura parlamentara vor intampina sau vor fi intampinate cu aceeasi deschidere din partea majoritatii parlamentare, pentru ca eu una, daca as fi acum in majoritatea parlamentara, m-as gandi cum sa aduc mai repede pe masa plenului proiectul legat de masurile alternative pentru condamnarea in inchisoare. Va multumesc si va asigur ca PNL va sustine acest proiect de lege”.
P.S.: Nu uitati ca insusi presedintele Klaus Iohannis a promulgat legea fara sa clipeasca (click aici pentru a citi)! Tocmai el, care una-doua se repede sa atace la CCR modificarile legislative operate de majoritatea parlamentara, in incercarea disperata de a bloca functionarea coalitiei PSD-ALDE.
* Hai, ca incet-incet se goleste de procurori “Unitatea Haules” DNA Ploiesti. Dupa revocarea lui Lucian Onea si incetarea activitatii la DNA Ploiesti a procurorilor Giluela Deaconu, Alfred Savu si Cerasela Raileanu (toti patru vizati in dosarul penal de la Sectia de investigare a infractiunilor din Justitie), a venit randul unei alte procuroare de la aceeasi structura sa isi ceara plecarea. Este vorba despre procuroarea Laura Maria Bucica, vizata alaturi de Onea intr-un dosar disciplinar, care a cerut CSM sa ii aprobe incetarea activitatii la DNA Ploiesti. Evident ca Sectia pentru procurori a CSM va aproba solicitarea, astfel ca seful DNA Ploiesti Nicolae Marin va ramane aproape singur, daca nu cumva chiar singur de tot, la asa-zisa unitate de elita. Desigur, nu este decat o schimbare de garda, Marin Nicolae urmand sa isi aduca oamenii sai. In ceea ce-i priveste pe Onea, Deaconu, Savu, Raileanu si Bucica, trebuie spus ca e foarte bine ca pleaca de la DNA, insa locul lor, credem noi, nu este la alt parchet, ci la inchisoare. Totusi, cel putin in cazul lui Onea nu se va intampla asta, intrucat au grija de el protectorii sai din CSM Nicolae Solomon, Cristian Mihai Ban, Florin Deac si Tatiana Toader, care deja au impiedicat arestarea preventiva.
* Nu ramane fara ecou decizia CCR de miercuri, 16 ianuarie 2019, prin care Curtea Constitutionala a Romaniei a declarat neconstitutionale protocoalele SRI-PICCJ. Presedintele Consiliului Judetean Neamt, Ionel Arsene, este unul dintre primii reprezentanti ai puterii care au scos in evidenta caracterul aberant al acelor protocoale. Luarea de pozitie a lui Arsene de miercuri seara este cu atat mai importanta, cu cat el s-a numarat printre PSD-istii executati de catre Directia Nationala Anticoruptie – candva colega de binom cu Serviciul Roman de Informatii.
Iata postarea de pe Facebook a lui Ionel Arsene:
„Decizia de astazi a Curtii Constitutionale a Romaniei este una istorica: protocoalele dintre Ministerul Public si SRI sunt neconstitutionale! Toti cei care au fost cercetati, arestati sau condamnati in urma actiunilor ilegale ale „statului paralel” se vor adresa instantelor pentru a fi repusi in drepturi.
Decizia CCR confirma faptul ca SRI si Parchetele din Romania – DNA, mai ales - au savarsit adevarate actiuni de politie politica, terorizand si lovind cu intentie in adversari politici sau in oameni de afaceri care nu au vrut sa isi predea firmele in mainile noii securitati. Democratia din Romania a fost subminata grav de aceasta adunare oculta de procurori si securisti, iar drepturile omului au fost constant incalcate. Cine au fost beneficiarii? Ii stiti foarte bine!
Ani de zile dreptatea a umblat cu capul spart pe strazile Romaniei, cum bine zice o vorba din popor. Iata ca politica Guvernului in domeniul justitiei este corecta si aseaza lucrurile pe fagasul normalitatii.
Dar lupta pentru dreptate nu s-a incheiat. Pentru a nu tergiversa repunerea in drepturi a celor care au suferit abuzurile sistemului ocult, Parlamentul si Guvernul trebuie sa interzica prin lege orice posibilitate de repliere a 'statului paralel' si trebuie sa faca dreptate tuturor, cat mai repede. Altfel, doar vom schimba bandajele de pe capul justitiei…
Dreptate pana la capat nu e un slogan, e o nevoie imediata. Romania trebuie sa redevina un stat democratic in care libertatile oamenilor sunt respectate!
#dreptatepanalacapat”.
Accesari:4820
# DODI 17 ianuarie 2019 16:03 +6
Doar cei aterizați pe pe Marte sau cretinii care văd în ciolanis pe Mesia mai cred în ”onorabilitatea” opoziției. Aceștia, urmare a infuziei majore cu PDL, au adoptat strategia politică a foștilor pedeliști: răgete în loc de argumente, scuiparea adversarilor în loc de dialog, minimalizarea faptelor bune ale puteri în loc de apreciere, grobianislul și tupeul ridicate la precepete de valoare, negarea afirmațiilor precedente și afirmarea ci tărie a exact contrariul lor. Acestea sunt adevăratele principii politice, morale și de substanță ale gândirii peneliste. Preluate cu copy-paste de usriști și pâmpiți. Un singur element ipsește acestei gândiri: inteligența poporului român. Așa că ei se rezumă doar la cei ce nu gândesc și preiau pe nemestecate sloganurile lansate cu nerușinare de opoziție. Să le fie de colivă.

References: CCR 
 CSM 
 CSM 
 CSM 
 CCR 
 CCR